Document ID: 32012R0686
Publication Date: 2012-07-26

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 686/2012
tas-26 ta’ Lulju 2012
li jalloka lill-Istati Membri, għall-finijiet tal-proċedura ta' tiġdid, l-evalwazzjoni tas-sustanzi attivi li l-approvazzjoni tagħhom teskadi sal-31 ta’ Diċembru 2018 l-aktar tard
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 19 tiegħu,
Billi:
(1)
Gġas-sustanzi attivi li l-approvazzjoni tagħhom teskadi sal-31 ta’ Diċembru 2018 l-aktar tard, huwa xieraq li tiġi allokata l-evalwazzjoni għall-finijiet tal-proċeduri tat-tiġdid lill-Istati Membri filwaqt li jinħatru relatur u korelatur għal kull sustanza attiva. Dik l-allokazzjoni għandha ssir b'tali mod li jinkiseb bilanċ fir-rigward tad-distribuzzjoni tar-responsabbiltajiet u l-ħidma bejn l-Istati Membri.
(2)
Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
Għall-finijiet tal-proċedura ta' tiġdid, l-evalwazzjoni ta' kull sustanza attiva stabbilita fl-ewwel kolonna tal-Anness, hija allokata lil Stat Membru relatur, kif stipulat fit-tieni kolonna ta' dak l-Anness, u lil Stat Membru korelatur, kif stabbilit fit-tielet kolonna ta' dak l-Anness.
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-26 ta’ Lulju 2012.

Metadata:
Eurovoc Level 1 Categories: 100147
100160
100156
Eurovoc Level 2 Categories: 100269
100249
100245
100196
Eurovoc Level 3 Categories: 13
2442
1362
2014
All Eurovoc Categories: 191
2739
2985
5451